KOMISSION DELEGOITU ASETUS (EU) 2020/1987,

annettu 14 päivänä heinäkuuta 2020,

Euroopan parlamentin ja neuvoston asetuksen (EU) N:o 1308/2013 ja Euroopan parlamentin ja neuvoston asetuksen (EU) N:o 1306/2013 täydentämisestä hakemusten saapumisjärjestykseen perustuvien tariffikiintiöiden hallinnoinnin edellyttämien vakuuksien asettamisen ja vapauttamisen osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 186 artiklan,

ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (2) ja erityisesti sen 66 artiklan 3 kohdan,

sekä katsoo seuraavaa:

(1) Asetuksessa (EU) N:o 1308/2013 vahvistetaan säännöt, jotka koskevat tariffikiintiöiden hallinnointia ja erityistuontikohtelua kolmansissa maissa. Siinä myös siirretään komissiolle valta antaa delegoituja säädöksiä ja täytäntöönpanosäädöksiä tariffikiintiöiden sujuvan hallinnoinnin varmistamiseksi.

(2) Hallinnon yksinkertaistamiseksi maataloustuotteiden alikäytettyjä tariffikiintiöitä hallinnoidaan noudattaen ”ensin tullutta palvellaan ensin” -periaatetta komission täytäntöönpanoasetuksen (EU) 2015/2447 (3) 49–54 artiklan mukaisesti; kyseisissä artikloissa säädetään tulli-ilmoitusten hyväksymispäivien aikajärjestyksessä käytettäviksi suunniteltujen tariffikiintiöiden hallinnoinnista.

(3) Olisi säädettävä, että kyseisiin tariffikiintiöihin osallistumiseksi voidaan edellyttää vakuuden asettamista, jotta varmistetaan tiettyjen jalostusta, loppukäyttöä, tuotteiden laatuvaatimuksia sekä eläinten teurastusta ja lihotusta koskevien vaatimusten noudattaminen. Nämä vaatimukset vahvistetaan yksityiskohtaisesti kunkin asianomaisen tariffikiintiön osalta täytäntöönpanosäädöksessä, joka annetaan asetuksen (EU) N:o 1308/2013 187 artiklan nojalla.

(4) Menettelyn ja lainsäädännön yksinkertaistamiseksi on aiheellista korvata yhdellä säädöksellä voimassa olevat useisiin unionin säädöksiin sisältyvät tariffikiintiöiden hallinnointia koskevat säännöt, joissa noudatetaan ”ensin tullutta palvellaan ensin” -periaatteeseen perustuvaa menetelmää. Komission asetukset (EY) No 440/96 (4), (EY) N:o 1831/96 (5), (EY) N:o 2133/2001 (6), (EY) N:o 2094/2004 (7), (EY) N:o 937/2006 (8), (EY) No 437/2009 (9), (EY) N:o 438/2009 (10), (EY) N:o 933/2009 (11), (EY) N:o 1064/2009 (12), (EY) N:o 1085/2010 (13) ja (EU) N:o 59/2011 (14) sekä komission täytäntöönpanoasetukset (EU) N:o 1354/2011 (15), (EU) N:o 481/2012 (16), (EU) N:o 988/2014 (17), (EU) N:o 989/2014 (18), (EU) N:o 1233/2014 (19), (EU) 2015/2405 (20), (EU) 2017/1466 (21) ja (EU) 2018/567 (22) olisi sen vuoksi kumottava.

(5) On aiheellista säätää tämän asetuksen soveltamisen lykkäämisestä 1 päivästä tammikuuta 2021 alkaviin tariffikiintiökausiin, jotta voidaan varmistaa sujuva siirtyminen tässä asetuksessa vahvistettuihin sääntöihin ja täyttää velvoite, jonka mukaan uusista säännöistä on ilmoitettava Maailman kauppajärjestölle ennen niiden soveltamista,

ON HYVÄKSYNYT TÄMÄN ASETUKSEN:

1 artikla Soveltamisala Tässä asetuksessa vahvistetaan säännöt, joilla täydennetään asetuksia (EU) N:o 1308/2013 ja (EU) N:o 1306/2013 siltä osin kuin on kyse hakemusten saapumisjärjestykseen perustuvien tariffikiintiöiden hallinnoinnin edellyttämien vakuuksien asettamisesta ja vapauttamisesta.

2 artikla Vakuuden asettaminen Oikeus alennettuun tuontitulliin hakemusten saapumisjärjestykseen perustuvassa tariffikiintiössä voi edellyttää vakuuden asettamista toimivaltaisille viranomaisille. Toimijoiden on asetettava vakuus jättäessään tiettyä käyttötarkoitusta koskevan lupahakemuksen Euroopan parlamentin ja neuvoston asetuksen (EU) N:o 952/2013 (23) 211 artiklan mukaisesti tai tapauksen mukaan jättäessään tavaroiden vapaaseen liikkeeseen luovutusta koskevan tulli-ilmoituksen. Valuuttakurssi vahvistetaan asetuksen (EU) N:o 1306/2013 106 artiklan mukaisesti.

3 artikla Vakuuksien vapauttaminen ja pidättäminen 1. Vakuus vapautetaan välittömästi sen jälkeen, kun toimivaltainen viranomainen on saanut riittävät todisteet siihen liittyvien vaatimusten täyttymisestä. 2. Jos asiaa koskevat vaatimukset eivät kokonaan täyty, vakuus vapautetaan sen vakuuden määrän osalta, jolta vaatimukset täyttyvät. Vakuuden määrä, jota ei vapauteta, menetetään komission delegoidun asetuksen (EU) N:o 907/2014 (24) 24 artiklan mukaisesti.

4 artikla Kumoaminen Kumotaan 1 päivästä tammikuuta 2021 alkaen asetukset (EY) No 440/96, (EY) N:o 1831/96, (EY) N:o 2133/2001, (EY) N:o 2094/2004, (EY) N:o 937/2006, (EY) No 437/2009, (EY) N:o 438/2009, (EY) N:o 933/2009, (EY) N:o 1064/2009, (EY) N:o 1085/2010 ja (EU) N:o 59/2011 ja täytäntöönpanoasetukset (EU) No 1354/2011, (EU) N:o 481/2012, (EU) N:o 988/2014, (EU) N:o 989/2014, (EU) N:o 1233/2014, (EU) 2015/2405, (EU) 2017/1466 ja (EU) 2018/567. Niitä sovelletaan kuitenkin edelleen tariffikiintiökausiin, jotka eivät ole vielä päättyneet kyseisenä päivänä.

5 artikla Voimaantulo ja soveltaminen Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä. Tätä asetusta sovelletaan tariffikiintiökausiin 1 päivästä tammikuuta 2021.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä heinäkuuta 2020. Komission puolesta Puheenjohtaja Ursula VON DER LEYEN

(1) EUVL L 347, 20.12.2013, s. 671.

(2) EUVL L 347, 20.12.2013, s. 549.

(3) Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).

(4) Komission asetus (EY) N:o 440/96, annettu 11 päivänä maaliskuuta 1996, tiettyjä mallasitusekoituksia ja ohran seulonnassa syntyviä jätteitä koskevien tariffikiintiöiden avaamisesta ja hoidosta (EYVL L 61, 12.3.1996, s. 2).

(5) Komission asetus (EY) N:o 1831/96, annettu 23 päivänä syyskuuta 1996, GATTissa vahvistettujen yhteisön tariffikiintiöiden avaamisesta ja hallinnoinnista vuodesta 1996 alkaen tiettyjen hedelmien ja vihannesten sekä tiettyjen hedelmä- ja vihannesjalosteiden osalta (EYVL L 243, 24.9.1996, s. 5).

(6) Komission asetus (EY) N:o 2133/2001, annettu 30 päivänä lokakuuta 2001, joidenkin yhteisön tariffikiintiöiden avaamisesta ja hallinnoinnista sekä vilja-alan tariffikatoista ja asetusten (EY) N:o 1897/94, (EY) N:o 306/96, (EY) N:o 1827/96, (EY) N:o 1970/96, (EY) N:o 1405/97, (EY) N:o 1406/97, (EY) N:o 2492/98, (EY) N:o 2809/98 ja (EY) N:o 778/1999 kumoamisesta (EYVL L 287, 31.10.2001, s. 12).

(7) Komission asetus (EY) N:o 2094/2004, annettu 8 päivänä joulukuuta 2004, CN-koodiin 1104 22 98 kuuluvien muulla tavoin käsiteltyjen kauranjyvien 10 000 tonnin suuruisen tariffikiintiön avaamisesta ja hallinnoinnista (EUVL L 362, 9.12.2004, s. 12).

(8) Komission asetus (EY) N:o 937/2006, annettu 23 päivänä kesäkuuta 2006, Amerikan yhdysvalloista peräisin olevaa maissigluteiinia koskevan yhteisön tariffikiintiön avaamisesta ja hallinnointitavasta (EUVL L 172, 24.6.2006, s. 9).

(9) Komission asetus (EY) N:o 437/2009, annettu 26 päivänä toukokuuta 2009, lihotettaviksi tarkoitettuja nuoria urospuolisia nautaeläimiä koskevan yhteisön tuontitariffikiintiön avaamisesta ja hallinnoinnista (EUVL L 128, 27.5.2009, s. 54).

(10) Komission asetus (EY) N:o 438/2009, annettu 26 päivänä toukokuuta 2009, tiettyihin alppi- ja vuoristorotuihin kuuluvien muiden kuin teuraseläimiksi tarkoitettujen sonnien, lehmien ja hiehojen yhteisön tariffikiintiöiden avaamisesta ja hallinnointitavasta (EUVL L 128, 27.5.2009, s. 57).

(11) Komission asetus (EY) N:o 933/2009, annettu 6 päivänä lokakuuta 2009, neuvoston asetuksen (EY) N:o 779/98 soveltamista koskevista yksityiskohtaisista säännöistä Turkista peräisin olevien siipikarjanliha-alan tuotteiden yhteisöön tuontia koskevien eräiden kiintiöiden avaamisen ja hallinnointitavan osalta (EUVL L 263, 7.10.2009, s. 9).

(12) Komission asetus (EY) N:o 1064/2009, annettu 4 päivänä marraskuuta 2009, kolmansista maista tuotavan mallasohran yhteisön tariffikiintiön avaamisesta ja hallinnoinnista (EUVL L 291, 7.11.2009, s. 14).

(13) Komission asetus (EU) N:o 1085/2010, annettu 25 päivänä marraskuuta 2010, bataattien, maniokin, maniokkitärkkelyksen ja muiden CN-koodeihin 0714 90 11 ja 0714 90 19 kuuluvien tuotteiden tiettyjen vuotuisten tuontitariffikiintiöiden avaamisesta ja hallinnoinnista sekä asetuksen (EU) N:o 1000/2010 muuttamisesta (EUVL L 310, 26.11.2010, s. 3).

(14) Komission asetus (EU) N:o 59/2011, annettu 25 päivänä tammikuuta 2011, Serbian tasavallasta peräisin olevia viinejä koskevien unionin tariffikiintiöiden avaamisesta ja hallinnoinnista (EUVL L 22, 26.1.2011, s. 1).

(15) Komission täytäntöönpanoasetus (EU) N:o 1354/2011, annettu 20 päivänä joulukuuta 2011, unionin vuotuisten tariffikiintiöiden avaamisesta lampaille ja vuohille sekä lampaan- ja vuohenlihalle (EUVL L 338, 21.12.2011, s. 36).

(16) Komission täytäntöönpanoasetus (EU) N:o 481/2012, annettu 7 päivänä kesäkuuta 2012, korkealaatuisen naudanlihan tariffikiintiön hallinnointia koskevien sääntöjen vahvistamisesta (EUVL L 148, 8.6.2012, s. 9).

(17) Komission täytäntöönpanoasetus (EU) N:o 988/2014, annettu 18 päivänä syyskuuta 2014, Moldovan tasavallasta peräisin olevia maataloustuotteita koskevien unionin tariffikiintiöiden avaamisesta ja hallinnoinnista (EUVL L 278, 20.9.2014, s. 12).

(18) Komission täytäntöönpanoasetus (EU) N:o 989/2014, annettu 19 päivänä syyskuuta 2014, Georgiasta peräisin olevia maataloustuotteita koskevien unionin tariffikiintiöiden avaamisesta ja hallinnoinnista (EUVL L 278, 20.9.2014, s. 16).

(19) Komission täytäntöönpanoasetus (EU) N:o 1233/2014, annettu 18 päivänä marraskuuta 2014, tiettyjä Kroatian tasavallasta ja entisestä Jugoslavian tasavallasta Makedoniasta peräisin olevia viinejä koskevien yhteisön tariffikiintiöiden avaamisesta ja hallinnoinnista annetun asetuksen (EY) N:o 2597/2001 muuttamisesta (EUVL L 332, 19.11.2014, s. 11).

(20) Komission täytäntöönpanoasetus (EU) 2015/2405, annettu 18 päivänä joulukuuta 2015, Ukrainasta peräisin olevia maataloustuotteita koskevien EU:n tariffikiintiöiden avaamisesta ja hallinnoinnista (EUVL L 333, 19.12.2015, s. 89).

(21) Komission täytäntöönpanoasetus (EU) 2017/1466, annettu 11 päivänä elokuuta 2017, Kosovon alkuperäviinejä koskevien unionin tariffikiintiöiden avaamisesta ja hallinnoinnista (EUVL L 209, 12.8.2017, s. 8).

(22) Komission täytäntöönpanoasetus (EU) 2018/567, annettu 12 päivänä huhtikuuta 2018, Islannista peräisin olevien makkaroiden ja sianlihan tuontitariffikiintiöiden avaamisesta ja hallinnoinnista (EUVL L 95, 13.4.2018, s. 11).

(23) Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).

(24) Komission delegoitu asetus (EU) N:o 907/2014, annettu 11 päivänä maaliskuuta 2014, Euroopan parlamentin ja neuvoston asetuksen (EU) N:o 1306/2013 täydentämisestä maksajavirastojen ja muiden elinten, varainhoidon, tilien tarkastamisen, vakuuksien sekä euron käytön osalta (EUVL L 255, 28.8.2014, s. 18).